Zuma en die Guptas: OB versoek om e-posse te ondersoek | Maroela Media
Zuma en die Guptas: OB versoek om e-posse te ondersoek
Die burgerregte-organisasie AfriForum het Maandag 'n skriftelike versoek aan Busisiwe Mkhwebane, openbare beskermer (OB), gerig om dringend die geloofwaardigheid van beweerde e-posse te ondersoek wat glo die Gupta-familie se rol in die bestuur van Suid-Afrika en die omvang van staatskaping bevestig.
In die skriftelike versoek aan die OB het AfriForum daarop gewys dat die beweerde e-posse die volgende aandui:
1) Die Guptas het hul maatskappy se uitvoerende hoof, Nazeem Howa, versoek om inligting saam te stel vir Collen Maine, ANC-jeugligapresident en hom van raad bedien hoe om op medianavrae te reageer.
2) Mosebenzi Zwane se CV is aan die Guptas gestuur, 'n maand voordat hy as minister van minerale hulpbronne aangestel is. Hul personeel het Zwane opgelei hoe om perskonferensies te hanteer, insluitend vrae oor sy verhouding met die Guptas. Hy het met 'n Gupta-vliegtuig na Dubai gereis en hulle het sy akkommodasie betaal.
3) Die Guptas het vertroulike inligting ontvang oor kabinetsvergaderings van Faith Muthambi, minister van kommunikasie.
4) Die Guptas het gereël dat Daniel Mantsha, Denel-direkteur, in Dubai rondgery word en hulle het betaal vir 'n luukse suite by die Oberoi-hotel in Dubai vir Matshela Koko, wat later as waarnemende hoof van Eskom aangestel is.
5) Toe Rajesh Naithani in Oktober 2014 as SAL-raadslid afgedank is, het hy 'n e-pos aan Ashu Chawla, uitvoerende hoof van Sahara, gestuur en hom versoek om vir Tony Gupta te sê hy moet hom "by Transnet in kry".
6) Die Guptas was sentraal tot 'n skema vir Zuma en sy familie om burgerskap in Dubai in die VAE te bekom. Zuma ontken egter dié bewering en sê sy enigste huis is in Nkandla.
Kaapstad-droogte: Strenger waterbeperkings om die draai
Taxibestuurders se 'roekelose gejaag' veroordeel
Spreuke 30 vanaf vers 21: Onder drie bewe die aarde en onder vier kan hy dit nie uithou nie ,
onder n slaaf as hy koning word , en n dwaas as hy oorgenoeg het , onder n sleg vrou wat dit nie verdien nie maar dan tog n man kry , en n slavin wat haar meesteres se besitings steel …..
laat jou nogal dink aan die land nê
ek glo nie in toeval nie. skielik duik die eposse op. is die eposse " gelek " omdat dit vals is en suspisie van iets anders af te lei? of om te ways n (hie hie hie) derde mag is alweer aan die werk die onskuldige mense te taint?
Bestaan Afriforum se private prosecution arm nog, of waarom hoor ons niks daarvan nie? Sou hulle nie in hierdie geval kon inspring nie?
Die vraag wat nog beantwoord moet word is of sy die " Public Protector" of die "Presidential Protector" is. Ons hoop dat sy ons verkeerd gaan bewys.
Sal die ondersoeke nie skade lei nie, daar is oorgenoeg skelms wat hul geraamtes in die kas wil hou.
Gwede Mantashe is ook nie te vertrou nie. Aan die een hand gaan staatskaping ondersoek word en aan sy ander hand beskuldig hy opposisiepartye dat hul die party wil onttroon.